CELEX: 31991R3125
Language: el
Date: 1991-10-25 00:00:00
Title: Κανονισμός ( ΕΟΚ ) αριθ. 3125/91 της Επιτροπής της 25ης Οκτωβρίου 1991 για την τροποποίηση του κανονισμού ( ΕΟΚ ) αριθ. 4026/89 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές ( ΣΜΣ ) στον τομέα του βοείου κρέατος

Avis juridique important

|

31991R3125

Κανονισμός ( ΕΟΚ ) αριθ. 3125/91 της Επιτροπής της 25ης Οκτωβρίου 1991 για την τροποποίηση του κανονισμού ( ΕΟΚ ) αριθ. 4026/89 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές ( ΣΜΣ ) στον τομέα του βοείου κρέατος  

Επίσημη Εφημερίδα αριθ. L 296 της 26/10/1991 σ. 0030 - 0031

ΚΑΝΟΝΙΣΜΟΣ (ΕΟΚ) αριθ. 3125/91 ΤΗΣ ΕΠΙΤΡΟΠΗΣ  της 25ης Οκτωβρίου 1991  για την τροποποίηση του κανονισμού (ΕΟΚ) αριθ. 4026/89 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές (ΣΜΣ) στον τομέα του βοείου  κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 83 και το άρθρο 85 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4026/89 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 840/91 (2), καθόρισε για το τέταρτο τρίμηνο του 1991 σε 30 000 κεφάλια και 6 000 τόνους αντιστοίχως τα ενδεικτικά ανώτατα όρια εισαγωγής  στην Ισπανία ζωντανών ζώων του είδους των βοοειδών και νωπών κρεάτων ή διατηρημένων με απλή ψύξη με προέλευση την Κοινότητα με τη σύνθεσή της στις 31 Δεκεμβρίου 1985-  ότι, όσον αφορά τα ζωντανά ζώα του είδους των βοοειδών, η Επιτροπή, με τον κανονισμό (ΕΟΚ) αριθ. 2932/91 (3), ανέστειλε προσωρινά την έκδοση πιστοποιητικών "ΣΜΣ" ως συντηρητικό μέτρο- ότι, λαμβανομένης υπόψη της προβλεπομένης εξελίξεως της ισπανικής  αγοράς, και ως οριστικό μέτρο κατ' εφαρμογή του άρθρου 85 παράγραφος 3 της πράξης προσχώρησης, θα πρέπει να αυξηθεί το ανώτατο ενδεικτικό όριο που καθορίστηκε για το τέταρτο τρίμηνο του 1991-  ότι, όσον αφορά τα νωπά ή διατηρημένα με απλή ψύξη κρέατα, ο εφοδιασμός της ισπανικής αγοράς δικαιολογεί επίσης την αύξηση του ενδεικτικού ανωτάτου ορίου που καθορίστηκε για το 1991-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 4026/89 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Οκτωβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 382 της 30. 12. 1989, σ. 62. (2) ΕΕ αριθ. L 85 της 5. 4. 1991, σ. 23. (3) ΕΕ αριθ. L 278 της 5. 10. 1991, σ. 18.